கேள்வி: சுலக்சனா பண்டிட் - தொழில் பற்றி நீங்கள் என்ன அறிந்துள்ளீர்கள்?
பதில்: நடிகையாக சுலக்சனாவின் வாழ்க்கை 1970கள் மற்றும் 80களின் முற்பகுதியில் தொடங்கியது. ஒரு முன்னணிப் பெண்மணியாக இவர் 1970களில் ஜீதேந்திரா, சஞ்சீவ் குமார், ராஜேஷ் கன்னா, வினோத் கண்ணா, சசி கபூர் மற்றும் சத்ருகன் பிரசாத் சின்கா போன்ற முன்னணி நடிகர்களுடன் நடித்துள்ளார். இவரது நடிப்பு வாழ்க்கை 1975 இல் சஞ்சீவ் குமாருக்கு இணையாக ''உல்ஜான்'' என்ற அதிரடித் திரைப்படம் மூலம் தொடங்கியது. ''பரினீதா'' புதினம் (இலக்கியம்) அடிப்படையாகக் கொண்ட அனில் கங்குலியின் ''சங்கோச்'' (1976) என்ற படத்தில் இவர் நடித்தார். ''ஹேரா பேரி'', ''அப்னாபன்'', ''கந்தான்'', ''செஹ்ரே பே செஹ்ரா'', ''தரம் காந்தா'' மற்றும் ''வக்த் கி தீவார்'' ஆகியவை இவரது பிற படங்களில் அடங்கும். இவர், ''பாண்டி'' 1978 என்ற ஒரு வங்காளத் திரைப்படத்தில் உத்தம் குமார் என்பவருக்கு இணையாக நடித்தார்.
கேள்வி: சுலக்சனா பண்டிட் - பாடகர் பற்றி தகவல் சொல்.
பதில்: சுலக்சனா தனது நடிப்புடன் சேர்ந்து பாடும் தொழிலையும் கொண்டிருந்தார். 1967 ஆம் ஆண்டு வெளியான தக்தீர் திரைப்படத்தில் லதா மங்கேஷ்கர் இணைந்து "சாத் சமுந்தர் பார் சே" என்ற பிரபலமான பாடலைப் பாடுயதன் மூலம் குழந்தைப் பாடகராக அறிமுகமானார். அதன்பிறகு, கிஷோர் குமார் மற்றும் ஹேமந்தா முகர்ஜி போன்ற புகழ்பெற்ற இசைக்கலைஞர்களுடன் இவர் பல பாடல்களை பதிவுசெய்துள்ளார். இவர் இந்தி, வங்காளம், மராத்தி, ஒரியா மற்றும் குஜராத்தி மொழிகளில் பாடியிருந்தார். 1980 ஆம் ஆண்டில், இவர் ''ஜஸ்பாத்'' (HMV) என்ற இசைத் தொகுப்பை வெளியிட்டார். அதில் இவர் கசல் (இசை) வழங்கினார். கிஷோர் குமார், லதா மங்கேஷ்கர், முகமது ரபி, ஷைலேந்தர் சிங், கே. ஜே. யேசுதாஸ், மகேந்திர கபூர் மற்றும் உதித் நாராயண் போன்ற பாடகர்களுடன் இவர் சேர்ந்து பாடினார் . சங்கர் ஜெய்கிஷன், இலட்சுமிகாந்த்-பியாரேலால், கல்யாண்ஜி ஆனந்த்ஜி, கனு ராய், பப்பி லஹரி, உஷா கண்ணா, ராஜேஷ் ரோஷன், முகமது சாகுர் கயாம், ராஜ்கமல் மற்றும் பல இசையமைப்பாளர்களின் கீழும் இவர் பணியாற்றியுள்ளார். 1986 ஆம் ஆண்டில், இலண்டனில் உள்ள அரசகழகத்தின் ஆல்பர்ட் அரங்கத்தில் "இந்திய இசையின் திருவிழா" நிகழ்ச்சியைக் கொண்டாட, புகழ்பெற்ற இசை இயக்குநர்கள் இலட்சுமிகாந்த்-பியாரேலால் மற்றும் பாடகர்கள் மன்ஹர், சபீர் குமார், நிதின் முகேஷ் மற்றும் அனுராதா பாட்வால் ஆகியோருடன் இணைந்து பாடிய பாடகிகளில் சுலக்சனாவும் ஒருவர். அவரது சகோதரர்கள் ஜதின் மற்றும் லலித் இசையமைத்த ''காமோஷி தி மியூசிகல்'' (1996) திரைப்படத்தில் இடம்பெற்ற "சாகர் கினாரே பி தோ தில்" என்ற பாடலை இவர் கடைசியாக பாடியிருந்தார்.